আজ থেকে দশ বছর আগের ঘটনা। রত্ন চিনতে ভুল করেননি মাস্টার ব্লাস্টার সচিন তেন্ডুলকর। এক ঝলক দেখেই বুঝে ফেলেছিলেন এই ছেলে লম্বা রেসের ঘোড়া।  

এই বিষয়ে অন্যান্য খবর

কোহলিদের সংসারে নতুন সদস্য হনুমা, চিনে নিন নতুন তারাকে


বিরাট কোহলির দলে ডাক পেয়েছেন মুম্বইয়ের ছেলে পৃথ্বী শ। তাঁর মধ্যে দারুণ এক প্রতিভা দেখেছিলেন তেন্ডুলকর। স্কুল ক্রিকেটে মাস্টারের কীর্তি ছাপিয়ে প্রচারের আলো কেড়ে নিয়েছিলেন পৃথ্বী। তাঁর ব্যাট থেকে বেরিয়েছিল ৫৪৬ রানের মহামূল্য এক ইনিংস। 
১০ বছর আগে সচিনই বলেছিলেন, ‘‘পৃথ্বী একদিন জাতীয় দলের হয়ে খেলবেন।’’ ২০১৮ সালে এসে সেটাই হচ্ছে। সচিনের ভবিষ্যদ্বাণী মিলে গিয়েছে অক্ষরে অক্ষরে। কিংবদন্তি ক্রিকেটারের পরামর্শ ছিল, পৃথ্বীর ব্যাটিংয়ের ধরনধারণ যেন বদল করা না হয়। তাঁর স্টান্স, গ্রিপের যেন একদমই পরিবর্তন করা না হয়। বেশি পরিবর্তন করা হলে পৃথ্বীর সহজাত খেলা নষ্ট হয়ে যেতে পারে। সেই কারণেই সচিন বলেছিলেন, ‘‘কোচের পরামর্শ শুনে গ্রিপ বা স্টান্সের পরিবর্তন যেন পৃথ্বী না করে। কেউ যদি তা বদলানোর কথা বলে, আমার কাছে তাঁকে পাঠিয়ে দিতে বলেছিলাম।’’